«Մենք համեմատեցինք այս ընտրությունների մշտադիտարկման արդյունքները 2012 և 2013 թվականների համապետական ընտրությունների նշանային բնութագրիչներով լուսաբանման տոկոսների համատեքստում: Եթե լուսաբանման ընդհանուր ծավալի մեջ 2012 թ. այդ տոկոսը կազմել էր 3,5 %, 2013 թ. էլ ավելի ցածր թիվ էր արձանագրվել՝ 2,2 %, այսինքն՝ ընդհանուր քարոզչության լուսաբանումը եթերում չեզոք էր, ապա այս անգամ այդ տոկոսը բարձրացել է՝ հասնելով 6,5-ի: Այսպիսի տոկոս մենք վաղուց չենք ունեցել, այդպիսի թվեր մենք ունեցել ենք 2007 թ., 2008 թ. համապետական ընտրությունների ժամանակ: Վիճակագրական այս տվյալը որոշ անհանգստություն է պատճառում, քանի որ եթե մենք համեմատում ենք այլ երկրներում համապատասխան ուսումնասիրությունների հետ, ապա նորմալ համարվում է մինչև 5%-ը: Եթե 5-ից անցնում է, դա նշանակում է, որ պայքարն ավելի նյարդային է, և դա արտացոլվում է եթերում»,- նշեց Նավասարդյանը: